[pic] | EUROOPA KOMISJON |

Brüssel 1.4.2011

KOM(2011) 178 lõplik

2009/0060/A (COD)

KOMISJONI ARVAMUS (esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatusettepanekute kohta nõukogu seisukoha suhtes, mis käsitleb ettepanekut

EUROOPA PARLAMENDI JA NÕUKOGU MÄÄRUSE (millega muudetakse määrust (EÜ) nr 1905/2006, millega luuakse arengukoostöö rahastamisvahend) KOHTA

2009/0060/A (COD)

KOMISJONI ARVAMUS(esitatud Euroopa Liidu toimimise lepingu artikli 294 lõike 7 punkti c alusel)Euroopa Parlamendi muudatusettepanekute kohtanõukogu seisukoha suhtes,mis käsitleb ettepanekut

EUROOPA PARLAMENDI JA NÕUKOGU MÄÄRUSE (millega muudetakse määrust (EÜ) nr 1905/2006, millega luuakse arengukoostöö rahastamisvahend) KOHTA

1. Sissejuhatus

Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse parlamendi muudatusettepanekute kohta.

2. Taust

Kuupäev, mil ettepanek edastati parlamendile ja nõukogule: 21. aprill 2009

Dokument KOM(2009) 194 (lõplik) – 2009/0060A COD (parandatud 30. novembril 2009, muudetud 1. detsembril 2009 (Lissaboni lepingu jõustumine))

Parlamendi arvamuse kuupäev, esimene lugemine: 21. oktoober 2010

Kuupäev, mil muudetud ettepanek edastati parlamendile ja nõukogule: puudub

Nõukogu poliitilise kokkuleppe kuupäev: puudub

Nõukogu seisukoha ametliku vastuvõtmise kuupäev: 10. detsember 2010

Euroopa Parlamendi arvamuse kuupäev, teine lugemine: 3. veebruar 2011

3. Ettepaneku eesmärk

ELi erinevate välistegevuse rahastamisvahendite puhul võib täheldada järjepidevuse puudumist seoses erandiga põhimõttest, et ELi abi ei kasutata maksude, lõivude ja muude tasude maksmiseks.

Määrus (EÜ) nr 1905/2006, millega luuakse arengukoostöö rahastamisvahend ja määrus 1889/2006 rahastamisvahendi loomise kohta demokraatia ja inimõiguste edendamiseks kogu maailmas (demokraatia ja inimõiguste Euroopa rahastamisvahend) ei võimalda selliste kulude abikõlbmatusse paindlikult suhtuda. Muude vahendite puhul on ette nähtud, et nende maksmiseks ei või „üldiselt” ELi abi kasutada. Nende puhul on siiski olenevalt konkreetsest juhtumist lubatud teatav paindlikkus ja vastutav eelarvevahendite käsutaja võib vajaduse korral lubada kõnealuste kulude tasumiseks kasutada ELi abi, et tagada usaldusväärne finantsjuhtimine ning programmide ja projektide tõhus rakendamine. Tõepoolest on paindlikkuse säilitamine hädavajalik teatavates olukordades, milles ilmneb patiseisu oht, kuna puudub maksuvabastuskord või seda ei saa kasutada (nt seetõttu, et abi saavas riigis on see erakordselt keeruline või piirkondlike projektide puhul).

Seetõttu tegi komisjon välistegevuse rahastamisvahendite vahekokkuvõtte raames ettepaneku ühtlustada arengukoostöö rahastamisvahendi ning demokraatia ja inimõiguste Euroopa rahastamisvahendi õigusaktide vastavad sätted teiste õigusaktide omadega, lisades maksude, lõivude ja muude tasude abikõlbmatuse sättesse sõna „üldiselt”, et võimaldada teha erandeid, mille üle otsustab eelarvevahendite käsutaja, kes annab vajaduse korral asjakohased juhised.

4. Komisjoni arvamus Euroopa Parlamendi muudatusettepanekute kohta

4.1. Muudatusettepanekud, millega komisjon nõustub

Ei kohaldata

4.2. Muudatusettepanekud, millega komisjon ei nõustu

Komisjon ei saa heaks kiita delegeeritud õigusaktide ja komiteemenetlusega seonduvaid muudatusi (põhjendus 2a, artikli 17 lõige 2, artikkel 21, artikli 22 lõige 3, artikkel 23, artikkel 33, artikli 34 lõige 1, artikkel 35, artikkel 35a ja artikkel 35b).

5. Kokkuvõte

Arutelu kaasseadusandjatega jätkub pärast teist lugemist, et jõuda konsensusele, millega eelistatavalt antakse Euroopa Parlamendile järelejäänud käesolevaks mitmeaastaseks programmiperioodiks ulatuslik järelevalveõigus ja jäetakse avatuks võimalused järgmiseks programmiperioodiks, sealhulgas võimalus kasutada delegeeritud õigusakte, pidades samas täielikult kinni ELi toimimise lepingu artiklis 290 sätestatud kriteeriumidest.